Дамян Дамянов
Едноминутно мълчание

chitanka.info

На проверката викат поименно мъртвите!

Мъртвите вече мълчат…

На проверката викат на глас неродените —

Неродените още мълчат…

И аз коленича пред страшния съд.

И аз отговарям за трима!

— Къде са?

Отвръщам: — Във мене!

Да, аз отговарям за всички!

…А казват: „На живия всичко е лесно!“

Не вярвайте! Много е трудно на живия —

Той носи в гръдта неродени и мъртви

И между тях е разпънат!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.